
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 454 

20 Απριλίου 2001 


ΑΠΟΦΑΣΕΙΣ 

Αριθ. 1356 

Έκθεση πεπραγμένων του Εθνικού Συμβουλίου Ραδιοτη¬ 
λεόρασης για το έτος 2000. 

ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΗΣ 

Υποβάλλεται στη Βουλή των Ελλήνων και τον Υπουργό 
Τύπου και Μ.Μ.Ε., ύστερα από συζήτηση και έγκρισή της 
σε ειδική συνεδρίαση της Ολομέλειας της αρχής (άρθρο 
4 παρ. 4 Ν. 2863/2000). 

I. Αρμοδιότητες του Ε.Σ.Ρ 

Στο πλαίσιο άσκησης των επιδιωκόμενων με το άρθρο 
15 παρ. 2 του Συντάγματος σκοπών οι αρμοδιότητες του 
Ε.Σ.Ρ., που χαρακτηρίζεται ως ανεξάρτητη αρχή, είναι συ¬ 
νοπτικά, σύμφωνα με το άρθρο 4 του Ν. 2863/2000, οι 
εξής: 

α) Η χορήγηση, ανανέωση και ανάκληση κάθε είδους 
αδειών και εγκρίσεων για την παροχή ραδιοφωνικών και 
τηλεοπτικών υπηρεσιών. 

β) Η άσκηση ελέγχου για τη νόμιμη διαφανή και ποιοτι¬ 
κή λειτουργία των δημόσιων και ιδιωτικών φορέων που 
δραστηριοποιούνται στον τομέα παροχής ραδιοφωνικών 
και τηλεοπτικών υπηρεσιών. 

γ) Η διασφάλιση της πολιτικής και πολιτιστικής πολυμέ- 
ρειας στα μέσα μαζικής ενημέρωσης. 

δ) Ο έλεγχος της τήρησης των κανόνων του ελεύθερου 
ανταγωνισμού στον ευρύτερο τομέα των μέσων μαζικής 
ενημέρωσης και επικοινωνίας. 

ε) Η επιβολή των προβλεπόμενων από το άρθρο 4 παρ. 
1 όπως ήδη ισχύει κυρώσεων και μέτρων. 

στ) Η εξέταση των αιτήσεων επανόρθωσης για προσβο¬ 
λή της προσωπικότητας και της αξιοπρέπειας του ανθρώ¬ 
που. 

Το Ε.Σ.Ρ. εκτός των αρμοδιοτήτων που αναφέρθηκαν, 
ασκεί κάθε άλλη γνωμοδοτική ή αποφασιστική αρμοδιό¬ 
τητα που προβλέπεται από ειδική διάταξη της ισχύουσας 
εκάστοτε νομοθεσίας. 

II. Νομοθετικές ρυθμίσεις κατά το έτος 2000 

Κατά το έτος 2000 ψηφίστηκε από τη Βουλή και εκδό- 
θηκε ο Ν. 2863 που, εκτός από τις διατάξεις του άρθρου 4 
αυτού, άρχισε να ισχύει από τις 29 Νοεμβρίου 2000. 

Σημαντική καινοτομία εισάγεται με το άρθρο 5 παρ. 8 
του παραπάνω νόμου κατά τις διατάξεις του οποίου οι 
αποφάσεις του Ε.Σ.Ρ. αποτελούν εκτελεστές διοικητικές 
πράξεις και εκτελεστούς, σύμφωνα με τον Κώδικα Ει- 
σπράξεως Δημοσίων Εσόδων τίτλους. Με τη ρύθμιση αυ¬ 


τή καταργείται ο έλεγχος νομιμότητας του Υπουργού Τύ¬ 
που και Μ.Μ.Ε. κατά την άσκηση του οποίου είχαν δημι- 
ουργηθεί στο παρελθόν δυσάρεστες τριβές μεταξύ αυ¬ 
τού και της Αρχής. 

θετική υπήρξε και η διάταξη του άρθρου 11 παρ. 3 του 
νόμου, κατά την οποία οι αποφάσεις του Ε.Σ.Ρ. που έχουν 
εκδοθεί μετά την 1.1.2000, κατ’ εφαρμογή του άρθρου 4 
παρ.1 του Ν. 2328/1995 για τις οποίες δεν έχει ολοκλη¬ 
ρωθεί ο έλεγχος νομιμότητας είναι αμέσως εκτελεστές 
και κοινοποιούνται στους αποδέκτες τους εντός προθε¬ 
σμίας δέκα (10) ημερών από την έναρξη ισχύος του νόμου 
(2863/2000). 

Με διάταξη όμως του άρθου 11 παρ. 2 του νόμου επα¬ 
νήλθε σε ισχύ ο ασκούμενος από τον Υπουργό Τύπου και 
ΜΜΕ έλεγχος για μη δυνάμενο να προσδιορισθεί χρονικό 
δάστημα ενόψει του ότι θα συνεχισθεί μέχρι τη λήξη της 
θητείας του Προέδρου του αναπληρωτή Προέδρου και 
των μελών του σημερινού Συμβουλίου. Λήγει δε αυτοδι¬ 
καίως η θητεία του παραπάνω Συμβουλίου με την επιλο¬ 
γή, άγνωστο πότε, νέου Συμβουλίου που θα συγκροτηθεί 
μετηνπροβλεπόμενη από το άρθρο 2του ίδιου νόμου δια¬ 
δικασία. 

Με το Ν. 2863/2000 καθιερώνεται διαφορετική σύνθεση 
του Συμβουλίου που θα αποτελείται, όταν εφαρμοσθείτο 
άρθρο 2 αυτού, από επτά (7) μέλη στα οποία περιλαμβά¬ 
νεται ο Πρόεδρος και ο Αντιπρόεδρος. 

ΜετοΠ.Δ. 100/2000 (ΦΕΚΑ98/17.3.2000) επήλθε εναρ¬ 
μόνιση της Ελληνικής Ραδιοτηλεοπτικής νομοθεσίας με 
τις διατάξεις της Οδηγίας 97/33/Ε.Κ. του Ευρωπαϊκού 
Κοινοβουλίου και του Συμβουλίου της 30ης Ιουνίου 1997 
(Ε.Ε. αριθμό 1202 της 30.7.1997) με την οποία τροποποι¬ 
ήθηκαν οι διατάξεις της Οδηγίας 89/552/Ε.Ο.Κ. του Συμ¬ 
βουλίου (Ε.Ε. αριθμ. Ε 928 της 17.10.89) σχετικά με την 
παροχή τηλεοπτικών υπηρεσιών. 

Με την απόφαση του Υπουργού Τύπου και ΜΜΕ 
6138/Ε/17.3.200 (Φ.Ε.Κ. Β 345/17.3.2000) ρυθμίσθηκαν 
θέματα κατάταξης και σήμανση των τηλεοπτικών προ¬ 
γραμμάτων. 

III. Ενεστώσα συγκρότηση του Συμβουλίου 

Κατά το έτος 2000 παραιτήθηκαν, στις 17 Φεβρουάριου 
ο προταθείς ως αναπληρωματικό μέλος από το δεύτερο 
σε δύναμη Κόμμα (Νέα Δημοκρατία) Αντώνιος Μακρυδη- 
μήτρης Καθηγητής του Πανεπιστημίου Αθηνών και στις 2 
Μαρτίου ο προταθείς από το τέταρτο σε δύναμη Κόμμα 
(Συνασπισμός της Αριστερός και της Προόδου) ως τακτι¬ 
κό μέλος Λαοκράτης Βάσσης εκπαιδευτικός. 

Μετά τη ληξη της θητείας του Προέδρου και των μελών 
του Ε.Σ.Ρ. στις 20 Ιουνίου 2000 διορίσθηκαν με απόφαση 
του Υπουργού Τύπου και Μ.Μ.Ε. δημοσιευθείσα στο 
Φ.Ε.Κ./Β/856/11.7.2000, ταπαρακάτω αναφερόμενα πρό¬ 
σωπα: 

Βασίλειος Λαμπρίδης Επίτιμος Αρεοπαγίτης ως Πρόε¬ 
δρος, 

Σπυρίδων Φλογαΐτης καθηγητής του Πανεπιστημίου 
Αθηνών ως αναπληρωτής Πρόεδρος και οι δύο ύστερα 
από πρόταση του Προέδρου της Βουλής των Ελλήνων. 

Δημήτριος Ψυχογιός, καθηγητής του Πάντειου Πανεπι¬ 
στημίου, 

Κωνσταντίνος Ζώρας, αναπληρωτής καθηγητής του 
Πανεπιστημίου Αιγαίου, 

Στέλλα Προιόβουλου, αναπληρώτρια καθηγήτρια του 
Πανεπιστημίου Αθηνών, 

Αριστείδης Οικονομίδης δικηγόρος, ως τακτικά μέλη. 

Κωνσταντίνος Παττακός δήμαρχος Χαλανδρίου, 

Χρήστος Οικονόμου δημοσιογράφος, 

Βάσω Αρτινοπούλου επίκουρος καθηγήτρια του Πα- 
ντείου Πανεπιστημίου, 

Δημήτριος Δρούγκας Οικονομολόγος ως αναπληρω¬ 
ματικά μέλη, προταθέντες από το πρώτο σε δύναμη κόμ¬ 
μα (Πανελλήνιο Σοσιαλιστικό Κίνημα). 

Τίτος Αθανασιάδης δημοσιογράφος, 

Ιάσων Μοσχοβίτης δημοσιογράφος, ως τακτικά μέλη, 

Σοφία Βούλτεψη δημοσιογράφος. 

Νικόλαος Κουλούρης δικηγόρος, ως αναπληρωματικά 
μέλη προταθέντες από το δεύτερο σε δύναμη κόμμα, 
(Νέα Δημοκρατία). 

Παύλος Αλέπης δημοσιογράφος, ως τακτικό μέλος, 

Ιωάννης Ζαγγανάς δημοσιογράφος, ως αναπληρωματι¬ 
κό μέλος, προταθέντες από το τρίτο σε δύναμη κόμμα 
(Κομμουνιστικό Κόμμα Ελλάδας). 

Νικόλαος Καϊμάκης ηλεκτρολόγος μηχανολόγος ως τα¬ 
κτικό μέλος, 

Βασίλειος Καρδάσης καθηγητής του Πανεπιστημίου 
Κρήτης ως αναπληρωματικό μέλος, προταθέντες από το 
τέταρτο σε δύναμη κόμμα, (Συνασπισμός της Αριστερός 
και της Προόδου). 

IV. Στελέχωση του Εθνικού Συμβουλίου Ραδιοτηλεό¬ 
ρασης 

Όπως επισημαίνεται και με τις εκθέσεις πεπραγμένων 
προηγούμενων ετών ανασταλτικός παράγων για την εύ¬ 
ρυθμη λειτουργία του Συμβουλίου αποτελεί η έλλειψη 
προσωπικού. 

Κυριάρχησε και κατά το έτος 2000 η δυσαναλογία με¬ 
ταξύ της έκτασης και της σπουδαιότηταςτων αρμοδιοτή¬ 
των του Ε.Σ.Ρ. και του διαθέσιμου ανθρώπινου δυναμι¬ 
κού. 

Παρά την ολοκλήρωση σχεδίου οργανισμού με πρό¬ 
βλεψη της διοικητικής διάρθρωσης και προσδιορισμό ορ¬ 
γανικών θέσεων, απαιτείται ήδη ριζική αναθεώρηση αυ¬ 
τού μετά την ψήφιση του Ν. 2863/2000. Η σχετική μέριμνα 
για την παραπάνω πρόσθετη επεξεργασία του οργανι¬ 
σμού έχει ανατεθεί σε κλιμάκιο του οποίου προεδρεύει ο 
αναπληρωτής Πρόεδρος Σπυρίδων Φλογαΐτης, με από¬ 
φαση της Ολομέλειας. 

Κατά την έναρξη του έτους 2000 που συμπίπτει με το 
διορισμό του σημερινού Προέδρου υπηρετούσαν στο 
Συμβούλιο, επτά (7) ειδικοί επιστήμονες νομικοί από τους 
οποίους μία (1) έχει λάβει άδεια ανατροφής παιδιού που 
λήγει στο τέλος Ιουλίου 2001 καθώς και δύο (2) ειδικοί επι¬ 
στήμονες πληροφορικής. 

Υπηρετούσαν επίσης δέκα (10) υπάλληλοι κατανεμημέ¬ 


νοι στα τμήματα διοίκησης, παρακολούθησης εκπομπών 
και διαφάνειας. Στους υπαλλήλους αυτούς προστέθηκαν 
ύστερα από επίμονα διαβήματα και άλλοι επτά (7) που ενί- 
σχυσαν ουσιωδώςτη λειτουργία όλων των τμημάτων. 

Οι προαναφερθέντες δέκα επτά (17) συνολικά υπάλλη¬ 
λοι είναι δημόσιοι υπάλληλοι ή υπάλληλοι του ευρύτερου 
δημόσιου τομέα και έχουν τοποθετηθεί στο Συμβούλιο με 
απόσπαση ή με διάθεση που είναι και ο μοναδικός τρόπος 
κάλυψης των αναγκών αυτού με διοικητικούς υπαλλή¬ 
λους (άρθρο 11 Π. Δ. 213/1995). 

Ύστερα από ενέργειες του Προέδρου έχουν διατεθεί 
στο Συμβούλιο για χρονικό διάστημα ένδεκα (11) μηνών 
που λήγει το Νοέμβριο του 2001, από το πρόγραμμα εκ¬ 
παίδευσης ανέργων του Ο.Α.Ε.Δ. (5ΤΑΟΕ), τρεις (3) 
γραμματείςτης κατηγορίας Π.Ε., μία (1) υπάλληλος γρα¬ 
φείου Δ.Ε. καθώς και τρεις (3) ηχολήπτες απόφοιτοι Ι.Ε.Κ. 

Το Συμβούλιο έχει προκηρύξει από τις 20 Οκτωβρίου 
2000 διαγωνισμό προτεραιοτήτων για την κάλυψη μη κα- 
λυφθεισών με προηγούμενο διαγωνισμό του Α.Σ.Ε.Π. θέ¬ 
σεων ειδικών επιστημόνων νομικού μία (1) οικονομολό¬ 
γων πέντε (5) και τηλεοπτικής αγορά δύο (2). 

Η σχετική με το διαγωνισμό διαδικασία διεξάγεται με 
επιμέλεια του αναπληρωτή Προέδρου Σπυρίδωνος Φλο¬ 
γαΐτη. Σύντομα δε πρόκειται να αρχίσει η εξέταση υποψη¬ 
φίων με εμφάνιση αυτών, στην αρμόδια κατά νόμο Επι¬ 
τροπή για συνεντεύξεις προβλεπόμενες από το νόμο. 

Κατά τη διάρκεια του έτους 2000 απασχολήθηκαν και 
δύο (2) οικονομολόγοι με σύμβαση μίσθωσης έργου (άρ¬ 
θρο 6 παρ. 3 Ν. 2644/1998) απαραίτητοι για την αποτίμη¬ 
ση της πραγματικής επένδυσης και πληρότητας του εξο¬ 
πλισμού των αιτούντων άδεια ίδρυσης εγκατάστασης και 
λειτουργίας των τοπικών ραδιοφωνικών σταθμών στις πε¬ 
ριοχές των νομών Αθήνας και Θεσσαλονίκης καθώς και 
άδεια. 

V. Υλικοτεχνική υποδομή 

Επειδή το δίκτυο που υπήρχε παρουσίαζε φαινόμενα 
δυσλειτουργίας έγινε επανασχεδιασμός και εγκατάστα¬ 
ση νέας δικτυακής υποδομής η οποία ολοκληρώθηκε με 
τη δημιουργία μηχανογραφικού κέντρου απαραίτητου 
για τη λειτουργία ηλεκτρονικού μητρώου επιχειρήσεων. 

Για την εκτέλεση του παραπάνω έργου διενηργήθηκε 
τακτικός διαγωνισμός, η διαδικασία του οποίου άρχισε το 
Φεβρουάριο και ολοκληρώθηκε τον Αύγουστο του 2000. 

Η σχετική δαπάνη ανήλθε σε δέκα τρία εκατομμύρια 
(13.000.000 δραχμές), στο ποσό της οποίας περιλαμβά¬ 
νεται και εγγύηση της κατασκευάστριας εταιρίας για κα¬ 
λή λειτουργία της δικτύωσης επί δεκαπέντε (15) έτη. 

Παράλληλα με την κατασκευή δικτύου ηλεκτρονικών 
συστημάτων σχεδιάσθηκε και εγκαταστάθηκε στο κτίριο 
του Ε.Σ.Ρ. νέα τηλεπικοινωνιακή υποδομή με την οποία 
έγινε δυνατή η λειτουργία ψηφιακού τηλεφωνικού κέ¬ 
ντρου προηγμένης τεχνολογίας. 

Αποτέλεσμα της ολοκλήρωσης του έργου αυτού ήτανη 
απαλλαγή του Ε.Σ.Ρ. από την τηλεπικοινωνιακή εξάρτηση 
που υπήρχε επί σειρά ετών με το Υπουργείο Τύπου και 
Μ.Μ.Ε. Παράλληλα αποκαταστάθηκε απρόσκοπτη ενδο- 
ϋπηρεσιακή επικοινωνία ενώ εξάλλου έχει διευκολυνθεί 
κατά πολύ η δυνατότητα τηλεφωνικής επικοινωνίας των 
πολιτών με το Ε.Σ.Ρ. 

Πρέπει να προστεθεί επίσης ότι κατά το χρονικό διά¬ 
στημα από Φεβρουάριο έως Σεπτέμβριο 2000 αντικατα- 
στάθηκε το προϋπάρχον υλικό με την αγορά δέκα έξι (16) 
προσωπικών υπολογιστών, εννέα (9) εκτυπωτών, ενός (1) 
κεντρικού υπολογιστή και ενός (1) υπερσύγχρονου φω¬ 
τοτυπικού μηχανήματος πολλαπλών χρήσεων. 

Η απόκτηση του παραπάνω απαραίτητου εξοπλισμού 
σε εγκαταστάσεις και συσκευές που συνέπεσε με την 
ολοκλήρωση της πρώτης φάσης πρόσληψης Ειδικού Επι¬ 
στημονικού Προσωπικού, κατέστησε δυνατή την έναρξη 
της λειτουργίαςτου Τ μήματος Ελέγχου Διαφανείας ύστε¬ 
ρα από τη θεσμοθέτησή του με το Π.Δ. 310/1996 (ΦΕΚΑ' 
214/29.8.1996). 

Τον Ιανουάριο του 2000 υπηρετούσαν στο Τμήμα Ραδιο¬ 
τηλεοπτικών Εκπομπών του Ε.Σ.Ρ. δύο (2) υπάλληλοι με 
εξοπλισμό τρεις (3) συσκευές τηλεόρασης και τρεις (3) συ¬ 
σκευές βίντεο. Το Τμήμα ήταν εγκατεστημένο σε χώρο μη 
διαθέτοντα την απαιτούμενη απομόνωση και ανεξαρτησία 
από δραστηριότητες άλλων εργαζομένων στο Συμβούλιο 
με αποτέλεσμα να είναι προβληματικός έλεγχος των προ¬ 
γραμμάτων ραδιοφωνικών και τηλεοπτικών σταθμών. 

Στη διάρκεια του 2000 έχουν διευθετηθεί με αξιοποίηση 
των διαθέσιμων χώρων του κτιρίουτου Ε.Σ.Ρ.τέσσερα (4) 
ανεξάρτητα δωμάτια (οοπΙγοΙ Γοοηιε) που χρησημοποιού- 
νται τα δύο (2) για την παρακολούθηση και την καταγρα¬ 
φή προγραμμάτων τηλεοπτικών σταθμών, ένα (1) για την 
παρακολούθηση προγραμμάτων ραδιοφωνικών σταθ¬ 
μών και ένα (1) για την καταγραφή προγραμάτων ραδιο¬ 
φωνικών σταθμών. 

Ο τεχνικός εξοπλισμός του Τμήματος Ραδιοτηλεοπτι¬ 
κών εκπομπών δαιθέτειήδη δέκα πέντε (15) συσκευές τη¬ 
λεόρασης, ισάριθμες συσκευές νίάθο, δέκα (10) ραδιο¬ 
φωνικές συσκευές λήψης (ΙυηθΓδ) και τέσσερα (4) ραδιο- 
μαγνητόφωνα. 

Η υποδομή που αναφέρθηκε του Τμήματος Ραδιοτηλε¬ 
οπτικών Εκπομπών επαρκεί μόνο για τη στοιχειώδη πα¬ 
ρακολούθηση των προγραμμάτων τηλεοπτικών σταθμών 
εθνικής εμβελείας και ραδιοφωνικών σταθμών της περιο¬ 
χής νομού Αττικής δειγματοληπτικούς ή ύστερα από κα¬ 
ταγγελίες πολιτών. 

VI. Μ ηχανισμός καταγραφής εκπομπών - Επι βολή κυ¬ 
ρώσεων 

Το Τμήμα Παρακολούθησης Ραδιοτηλεοπτικών Εκπο¬ 
μπών, παρά τα περιορισμένα τεχνικά μέσα που διαθέτει και 
την έλλειψη προσωπικού πραγματοποίησε κατά το έτος 
2000 ικανοποιητικό αριθμό καταγραφής προγραμμάτων. 

Η καταγραφή αφορούσε κατά κύριο λόγο προγράμμα¬ 
τα με παραβιάσεις, για συγκεκαλυμμένες διαφημίσεις, 
υπέρβαση του επιτρεπόμενου χρόνου διαφημίσεων, προ¬ 
βολή διαφημίσεων που αφορούντηνπαιδική ηλικία και μη 
τήρηση κανόνων δεοντολογίας σε δελτία ειδήσεων, ενη¬ 
μερωτικές εκπομπές καθώς και στις Ελληνικές σειρές. 

Το έτος 2000 επιβλήθηκαν κατά τηλεοπτικών και ραδιο¬ 
φωνικών σταθμών οι παρακάτω αναφερόμενες κυρώσεις 
που διαπιστώθηκαν είτε αυτεπαγγέλτως από το Ε.Σ.Ρ. εί¬ 
τε μετά από καταγγελίες πολιτών. 

Απόφαση 111/81/10.2.2000 κατά του τηλεοπτικού 
σταθμού ΑΕΡΗΑ δορυφορική Τηλεόραση Α.Ε. 

Επεβλήθη η διοικητική κύρωση προστίμου εξήντα εκα¬ 
τομμυρίων (60.000.000) δραχμών, καθώς και η ηθική κύ¬ 
ρωση της μετάδοσης περίληψης του σκεπτικού της από¬ 
φασης επί τρεις (3) συνεχείς ημέρες. 

Απόφαση 116/93/11.5.2000 κατά του τηλεοπτικού 
σταθμού ΕΤ-1 

Επεβλήθη η διοικητική κύρωση της σύστασης για πα¬ 
ραβίαση της κείμενης ραδιοτηλεοπτικής νομοθεσίας σχε¬ 
τικά με τους κανόνες της τηλεοπτικής διαφήμισης (παρα¬ 
βίαση διαφημιστικού χρόνου). 

Απόφαση 117/91/20.4.2000 κατά του τηλεοπτικού 
σταθμού ΕΛΕΥΘΕΡΗ ΤΗΛΕΟΡΑΣΗ Α.Ε. - ΚΑΝΑΛΙ 5. 

Επεβλήθη η διοικητική κύρωση της σύστασης για μη 


συμμόρφωση στις διατάξεις της κείμενης ραδιοτηλεοπτι¬ 
κής νομοθεσίας σχετικά με την προστασία της προσωπι¬ 
κότητας, τηςτιμής, της υπόληψης και του ιδιωτικού και οι¬ 
κογενειακού βίου των δημοσίων προσώπων, καθώς και η 
διοικητική κύρωση της μετάδοσης περίληψης του σκεπτι¬ 
κού της απόφασης με μνεία της επιβληθείσας κύρωσης 
επί δύο (2) συνεχείς ημέρες και πριν από το βραδινό δελ¬ 
τίο ειδήσεων για την εκπομπή του σταθμού «ϋυπι δρίτο 
δρθΓΟ», της 26ης/2/2000 του δημοσιογράφου Σπύρου 
Καρατζαφέρη σχετικά με την υπόθεση συγκεκριμένου 
πολιτευτή. 

Απόφαση 118/91/20.4.2000 Απόφαση 118/91/- 
20.4.2000 κατά του τηλεοπτικού σταθμού ΑΙ.ΡΗΑ - Δο¬ 
ρυφορική Τηλεόραση Α.Ε. 

Επεβλήθη η δοικητική κύρωση του προστίμου των είκο¬ 
σι εκατομμυρίων (20.000.000) δραχμών, καθώς και διοι¬ 
κητική κύρωση της μετάδοσης περίληψης του σκεπτικού 
της απόφασης με μνεία της επιβληθείσας κύρωσης επί 
δύο (2) συνεχείς ημέρες και πριν από το βραδινό δελτίο ει¬ 
δήσεων του σταθμού λόγω προσβολής της προσωπικό¬ 
τητας, τηςτιμής, της υπόληψης καιτης ιδιωτικής ζωής συ¬ 
γκεκριμένων προσώπων κατά την μετάδοση του δελτίου 
ειδήσεωντης 14ης/2/2000. 

Απόφαση 119/91/20.4.2000 κατά του τηλεοπτικού 
σταθμού ΜΕΘΑ - ΤΗΛΕΤΥΠΟΣ Α.Ε. 

Επεβλήθη η διοικητική κύρωση του προστίμου δέκα 
εκατομμυρίων (10.00.000) δραχμών, καθώς και η διοικη¬ 
τική κύρωση της μετάδοσης περίληψης του σκεπτικού 
της απόφασης με μνεία της επιβληθείσας κύρωσης επί 
δύο (2) συνεχείς ημέρες και πριν από το βραδινό δελτίο ει¬ 
δήσεων του σταθμού λόγω προσβολής της προσωπικό¬ 
τητας, τηςτιμής, της υπόληψης καιτης ιδιωτικής ζωής συ¬ 
γκεκριμένων προσώπων κατά την προβολή του δελτίου 
ειδήσεωντης 14ης/2/2000. 

Απόφαση 120/91/20.4.2000 κατά του τηλεοπτικού 
σταθμού ΑΝΤΕΝ ΝΑ Τν. 

Επεβλήθη η διοικητική κύρωση του προστίμου των δέ¬ 
κα εκατομμυρίων (10.000.000) δραχμών, καθώς και διοι¬ 
κητική κύρωση της μετάδοσης περίληψης του σκεπτικού 
της απόφασης με μνεία της επιβληθείσας κύρωσης επί 
δύο (2) συνεχείς ημέρες και πριν από το βραδινό δελτίο ει¬ 
δήσεων του σταθμού λόγω προσβολής της προσωπικό¬ 
τητας, τηςτιμής, της υπόληψης καιτης ιδιωτική ζωής συ¬ 
γκεκριμένων προσώπων κατά την μετάδοση του δελτίου 
ειδήσεωντης 14ης/2/2000. 

Απόφαση 121/91/20.4.2000 κατά του τηλεοπτικού 
σταθμού ΕΛΕΥΘΕΡΗ ΤΗΛΕΟΡΑΣΗ Α.Ε.- ΚΑΝΑΛΙ 5. 

Επεβλήθη η διοικητική κύρωση του προστίμου των δέ¬ 
κα εκατομμυρίων (10.000.000) δραχμών, καθώς και η δι¬ 
οικητική κύρωση της μετάδοσης περίληψης του σκεπτι¬ 
κού της απόφασης με μνεία της επιβληθείσας κύρωσης 
επί δύο (2) συνεχείς ημέρες και πριν από το βραδινό δελ¬ 
τίο ειδήσεων του σταθμού λόγω προσβολής της προσω¬ 
πικότητας, της τιμής, της υπόληψης και της ιδιωτικής ζω¬ 
ής συγκεκριμένων προσώπων κατά την μετάδοση του 
δελτίου ειδήσεωντης 14ης/2/2000. 

Απόφαση 122/91/20.4.2000 κατά του τηλεοπτικού 
σταθμού 5ΤΑΒ. 

Επεβλήθη η διοικητική κύρωση του προστίμου των δέ¬ 
κα εκατομμυρίων (10.000.000) δραχμών, καθώς και η δι¬ 
οικητική κύρωση της μετάδοσης περίληψης του σκεπτι¬ 
κού της απόφασης με μνεία της επιβληθείσας κύρωσης 
επί δύο (2) συνεχείς ημέρες και πριν από το βραδινό δελ¬ 
τίο ειδήσεων του σταθμού λόγω προσβολής της προσω¬ 
πικότητας, της τιμής, της υπόληψης και της ιδιωτικής ζω- 

ής συγκεκριμένων προσώπων κατά την μετάδοση του 
δελτίου ειδήσεων της 14ης/2/2000. 

Απόφαση 123/97/8.6.2000 κατά του τηλεοπτικού 
σταθμού ΤΕΙ.Ε ΟΙΤΥ. 

Επεβλήθη η διοικητική κύρωση της σύστασης για πα¬ 
ραβίαση της υπ’ αριθμό 6140/16.3.2000 κοινής Απόφα¬ 
σης των Υπουργών Εσωτερικών, Δημόσιας Διοίκησης και 
Αποκέντρωσης και Τύπου και Μ.Μ.Ε. καθώς και της κεί¬ 
μενης ραδιοτηλεοπτικής νομοθεσίας σχετικά με την κά¬ 
λυψη της προεκλογικής περιόδου. Επεβλήθη επίσης η δι¬ 
οικητική κύρωση της μετάδοσης περίληψης του σκεπτι¬ 
κού της απόφασης με μνεία της επβληθείσας κύρωσης 
επίτρείς (3) συνεχείς ημέρες και πριν από το βραδινό δελ¬ 
τίο ειδήσεων του σταθμού (εκπομπές «χέρι-χέρι» από 14 
έως 24 Μαρτίου 2000 με τον δημοσιογράφο Γ. Καρατζα- 
φέρη). 

Απόφαση 124/97/8.6.2000 κατά του τηλεοπτικού 
σταθμού ΤΗΛΕ- ΤΩΡΑ. 

Επεβλήθη η διοικητική κύρωση της σύστασης για πα¬ 
ραβίαση της υπ’ αριθμό 6140/16.3.2000 κοινής Απόφα¬ 
σης των Υπουργών Εσωτερικών, Δημόσιας Διοίκησης και 
Αποκέντρωσης και Τύπου και Μ.Μ.Ε. καθώς και της κεί¬ 
μενης ραδιοτηλεοπτικής νομοθεσίας σχετικά με την κά¬ 
λυψη της προεκλογικής περιόδου για της εκπομπές της 
29ης/3/2000 και της 4ης, 5ης, και 6ης Απριλίου 2000. 

Απόφαση 125/98/15.6.2000 κατά του ραδιοφωνικού 
σταθμού ΡΙ.Α5Η. 

Επεβλήθη η δοικητική κύρωση του προστίμου των δέκα 
εκατομμυρίων (10.000.000) δραχμών για τη σειρά εκπο¬ 
μπών με τον τίτλο «ΤΡΙΠΛΕΣ» της 8, 9, 10, 11 Μαΐου 2000 
και προστίμου άλλων δέκα εκατομμυρίων (10.00.000) 
δραχμών για τη σειρά εκπομπών με τον τίτλο «ΜΙΑ ΣΤΟ 
ΚΑΡΦΙ ΚΑΙ ΜΙΑ ΣΤΟ ΠΕΤΑΛΟ» της 8, 9, 10, 11, 15, 16, 17 
Μαΐου 2000 καθώς και ηθική κύρωση της μετάδοσης πε¬ 
ρίληψης του σκεπτικού της απόφασης αυτής επί δύο (2) 
συνεχόμενες ημέρες και πριν από την έναρξη της εκπο¬ 
μπής «ΤΡΙΠΛΕΣ» και επίτρείς (3) συνεχόμενες ημέρες και 
πριν από την έναρξη της εκπομπής «ΜΙΑ ΣΤΟ ΚΑΡΦΙ ΚΑΙ 
ΜΙΑ ΣΤΟ ΠΕΤΑΛΟ» εξαιτίας της μετάδοσης από τον εγκα- 
λούμενο σταθμό προσβλητικών και μειωτικών σχολίων 
για την προσωπικότητα, την τιμή, την υπόληψη και τον 
ιδιωτικό και οικογενειακό βίο δημόσιου προσώπου. 

Απόφαση 126/98/15.6.2000 κατά του τηλεοπτικού 
σταθμού ΑΕΡΗΑ - Δορυφορική Τηλεόραση Α.Ε. 

Επεβλήθη η διοικητική κύρωση της σύστασης για μη 
συμμόρφωση στις διατάξεις της ισχύουσας ραδιοτηλεο¬ 
πτικής νομοθεσίας που αφορούν στην υποχρέωση δια¬ 
σφάλισης των αρχών της αντικειμενικότητας και της ποι¬ 
οτικής στάθμης των ενημερωτικών εκπομπών καθώς και η 
ηθική κύρωση της μετάδοσης περίληψης του σκεπτικού 
της απόφασης επί δύο (2) συνεχείς ημέρες και πριν από 
την έναρξη του βραδινού κεντρικού δελτίου ειδήσεωντου 
σταθμού εξαιτίας της μετάδοσης από τον εγκαλούμενο 
σταθμό προσβλητικών και μειωτικών σχολίων για τηνπρο- 
σωπικότητα, τηντιμή, την υπόληψη και τον ιδιωτικό και οι¬ 
κογενειακό βίο δημόσιου προσώπου στα δελτία ειδήσεων 
της 9ης και 17ης Μαΐου 2000. 

Απόφαση 127/101/31.8.200 κατά του τηλεοπτικού 
σταθμού ΕΛΛΑΔΑ Τν. 

Επεβλήθη η διοικητική κύρωση της σύστασης για πα¬ 
ραβίαση της υπ’ αρ. 6140/16.3.2000 Κοινής Απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης και Τύπου και Μ.Μ.Ε. και της νομοθεσίας 
που διέπει την λειτουργία των ιδιωτικών ραδιοφωνικών 
και τηλεοπτικών σταθμών εξαιτίας των ενημερωτικών, εκ¬ 


πομπών και των δελτίων ειδήσεων της 29,30,31 Μαρτίου 
2000 και 3, 5, 6 Απριλίου 2000 της προεκλογικής περιό¬ 
δου. 

Απόφαση 128/100/27.2.2000 κατά του ραδιοφωνικού 
σταθμού ΜΟΥΣΙΚΟΣ ΔΙΑΥΛΟΣ Ο.Ε. 

Επεβλήθη η διοικητική κύρωση του προστίμου του ενός 
εκατομμυρίου (1.000.000) δραχμών εξαιτίας της παρεμ¬ 
βολής των εκπομπών του σταθμού της 28, 29 Απριλίου 
2000 στο ραδιοβοήθημα του Κρατικού Αερολιμένα Ιωαν- 
νίνων. 

Απόφαση 129/102/14.9.2000 κατά του τηλεοπτικού 
σταθμού ΑΝΤΕΝΝΑΤν. 

Επεβλήθη η διοικητική κύρωση του προστίμου των εκα¬ 
τό εκατομμυρίων (100.000.000) δραχμών για την προβο¬ 
λή συγκεκαλυμμένης διαφήμισης από τις εκπομπές «ΚΑ- 
ΑΗΜΕΡΑ ΕΛΛΑΔΑ» της 8, 9 Μαΐου 2000 και «ΠΡΩΙΝΟΣ 
ΚΑΦΕΣ» της 22, 26 Μαΐου 2000. 

Απόφαση 130/102/14.9.2000 κατά του τηλεοπτικού 
σταθμού ΜΕΘΑ ΟΗΑΝΕΕ. 

Επεβλήθη η διοικητική κύρωση του προστίμου των εκα¬ 
τό εκατομμυρίων (100.000.000) δραχμών στην εταιρεία 
ΤΗΛΕΤΥΠΟΣΑ.Ε. γιατηνπροβολή συγκεκαλυμμένης δια¬ 
φήμισης από την εκπομπή «ΣΑΝ ΤΟ ΣΠΙΤΙ ΣΑΣ» της 8-12 
Μαΐου 2000 και 22-26 Μαΐου 2000. 

Απόφαση 131/113/21.12.2000 κατά του τηλεοπτικού 
σταθμού «ΜΕΘΑ ΟΗΑΝΝΕΕ - ΤΗΛΕΤΥΠΟΣ». 

Επιβλήθηκε η διοικητική κύρωση προστίμου εκατό εκα¬ 
τομμυρίων (100.000.000) δραχμών για τη συμμετοχή κα¬ 
τά το χρονικό διάστημα από Σεπτέμβριο 1998 έως Σε¬ 
πτέμβριο 2000 με ποσοστό 10,3% έως 13,5% στο μετοχι¬ 
κό κεφάλαιο της εταιρίας «ΜΕΘΑ ΟΗΑΝΕΕ - ΤΗΛΕΤΥΠΟΣ 
Α.Ε.» της Εταιρίας «ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ 
ΛΑΜΠΡΑΚΗ Α.Ε.» η οποία κατά παράβαση του άρθρου 1 
παρ. 11 του Ν. 2328/1995 συνήψε τις εξής συμβάσεις: 

α) Με το Ελληνικό Δημόσιο (Υπουργείο Εξωτερικών) τις 
υπ’ αριθ. 8553/14.9.1998, 1029/14.9.1999 και 4918/ 
26.2.2000. Και 

β) Μετον Οργανισμό Τηλεπικοινωνιών Ελλάδας, την υπ’ 
αριθ. 487/28.1.2000. 

Με την ίδια απόφαση διατυπώθηκε η γνώμη ότι συντρέ¬ 
χουν οι όροι για την εφαρμογή από τον Υπουργό Τύπου 
καιΜ.Μ.Ε.τουπροβλεπόμενουαπότο άρθρο 5 παρ. 2του 
Ν. 2328/1995 μέτρου, να ταχθεί στον τηλεοπτικό σταθμό 
«ΜΕΘΑ ΟΗΑΝΝΕΙ ΤΗΛΕΤΥΠΟΣ Α.Ε. εύλογη προθεσμία 
συμμόρφωσής του με τις παραπάνω διατάξεις του Ν. 
2328/1995. 

Απόφαση 133/110/30.11.2000 κατά των τηλεοπτικών 
σταθμών 3ΤΑΒ ΟΗΑΝΝΕΙ και ΑΕΤΕΒ. 

Επιβλήθηκε κύρωση σύσταση για προβολή σκηνών 
βίας. 

Απόφαση 135/111/7.12.2000 κατά του τηλεοπτικού 
σταθμού ΑΕΡΗΑ. Δορυφορική τελεόραση Α.Ε». 

Επιβλήθηκε κύρωση σύσταση για παραβίαση του τεκ¬ 
μηρίου αθωότητας. 

VII. Έκδοση οδηγιών 

Το Ε.Σ.Ρ. εξέδωσε κατά το έτος 2000 τις εξής οδηγίες: 

Α/ Εκλογικού χαρακτήρα. 

Μετά την εξαγγελία από τον Πρωθυπουργό της ημερο¬ 
μηνίας διεξαγωγής των βουλευτικών εκλογών, το Συμ¬ 
βούλιο εξέδωσε την Οδηγία του υπ’ αριθμό 1/17.2.2000, 
που ίσχυσεαπότις21 Φεβρουάριου 2000 μέχρι την έκδο¬ 
ση της κοινής, σύμφωνα με το άρθρο 30 παρ. 5 του Ν. 
2429/1996, απόφασης των Υπουργών Εσωτερικών Δημό¬ 
σιας Διοίκησης και Αποκέντρωσης και Τύπου και Μέσων 
Μαζικής Ενημέρωσης 6140/16.3.2000. 

Η παραπάνω Οδηγία, που στηρίζεται στο άρθρο 15παρ. 
2 του Συντάγματος, αλλά και στις σχετικές με τη ραδιοτη¬ 
λεόραση διατάξεις νόμων καθώς και στους κανονισμούς 
του Συμβουλίου περί δημοσιογραφικής δεοντολογίας 
κλπ., είχε ως σκοπό τη διασφάλιση της τήρησης των αρ- 
χώντης αντικειμενικότητας καιτης ισότιμης μεταχείρισης 
των πολιτικών κομμάτων από τα ραδιοτηλεοπτικά μέσα, 
κατά το χρονικό διάστημα που μεσολάβησε από την εξαγ¬ 
γελία της ημερομηνίας των εκλογών μέχρι την έναρξη της 
προεκλογικής, κατά τις διατάξεις της εκλογικής νομοθε¬ 
σίας, περιόδου. 

Σε όλη τη διάρκεια της παρατεταμένης προεκλογικής 
περιόδου, που άρχισε κατ’ ουσίαν και πριν από τη διάλυ¬ 
ση της Βουλής υπήρξε αποτελεσματική παρακολούθηση 
της τήρησης κυρίως από τους τηλεοπτικούς σταθμούς 
εθνικής εμβέλειας, των συνταγματικών κανόνων της 
ελεύθερης έκφρασης καιτης πολυφωνίας. 

Ειδικότερα οι προαναφερθέντες τηλεοπτικοί σταθμοί 
που επηρεάζουν άλλωστε σε σημαντικό βαθμό τη δια¬ 
μόρφωση των πολιτικών τάσεων, υποχρεώθηκαν με το 
άρθρο 6 της οδηγίας να προσκομίζουν καθημερινώς στο 
Συμβούλιο λεπτομερείς πίνακες συμμετοχής πολιτικών 
προσώπων σε εκπομπές της προηγούμενης ημέρας, κα¬ 
θώς και μαγνητοσκοπημένες ταινίες (βιντεοκοσέτες) των 
τριών βασικών ημερησίων δελτίων ειδήσεων (μεσημβρι¬ 
νό, βραδινό, νυκτερινό). Οιλοιποίτηλεοπτικοί σταθμοί και 
οι ραδιοφωνικοί σταθμοί υποχρεώθηκαν να στέλλουν 
εβδομαδιαίους πίνακες προβολής των πολιτικών κομμά¬ 
των. 

Το Συμβούλιο εξέδωσε επίσης άλλες 3 Οδηγίες εκλογι¬ 
κού ενδιαφέροντος με τους αριθμούς 757/24.3.2000, 
863/6.4.2000 και 875/7.4.2000. 

Β. Λοιπές Οδηγίες 

Η υπ’αριθ. 1698/26.7.2000. 

Αφορούσε την άμεση διακοπή κάθε προσπάθειας ζω¬ 
ντανής μετάδοσης σκηνών ή συνεντεύξεων σχετιζόμενων 
με τρομοκρατική ενέργεια (πειρατεία), σε βάρος σκά¬ 
φους αναψυχής στα ανοικτά του παραλιακού Άστρους 
Κυνουρίας με επιβάτες πενταμελή οικογένεια Ελβετών 
και τον Έλληνα κυβερνήτη. 

Η από 4.11.2000. 

Αφορούσε στην άμεση διακοπή της παρακολούθησης 
από ορατή απόσταση της πορείας λεωφορείου που είχε 
απαχθεί από εγκληματικό άτομο μαζί μετον οδηγό του λε¬ 
ωφορείου, 35 Ιάπωνες τουρίστες και τους δύο συνοδούς 
τους και εκινείτο στην περιοχή της εθνικής οδού Αθηνών 
- Κορίνθου. 

Η από 17.11.2000 

Αφορούσε υπόδειξη αποφυγής κάθε προσπάθειας ζω¬ 
ντανής μετάδοσης σκηνών ή συνεντεύξεων σχετιζόμενων 
με περιστατικό αναρρίχησης αγνώστων στοιχείων γυναί¬ 
κας σε εσωτερικό ικρίωμα του μνημείου της Ακρόπολης. 

Η υπ’ αριθ. 105/18.1.2000 και από 20.4.2000, που αφο¬ 
ρούν καταγραφείσες απαγορευμένες παιδικές διαφημί¬ 
σεις. 

Η υπ’ αριθ. 2628/17.10.2000, που αφορά δραματοποίη¬ 
ση ειδήσεων για το ναυάγιο του ΕΧΡΒΕ55 5ΑΜΙΝΑ, και 
παραβίαση του τεκτηρίου αθωότητας. 

Η υπ’ αριθ. 2222843/3.11.2000 (2 Οδηγίες), που αφο¬ 
ρούν καταγραφείσες απαγορευμένες παιδικές διαφημί¬ 
σεις. 

Γ. Συστάσεις-Επιστολές 

Υπ’ αριθ. 375/21.2.2000. 

Αφορά τη μετάδοση κατά τη διάρκεια των δελτίων ειδή¬ 
σεων της 20.12.1999 από το σύνολο των ιδιωτικών και δη¬ 


μόσιων τηλεοπτικών σταθμών κατ’ επανάληψη την προ¬ 
βολή της εικόνας της αιφνίδιας κατάρρευσης στο βήμα 
της Ελληνικής Βουλήςτου βουλευτή ΡοδόπηςΔημητρίου 
Τσετινέ. Η εικόνα του βουλευτή που απώλεσετις αισθή¬ 
σεις του για να εκπνεύσει λίγο αργότερα μεταδιδόταν συ¬ 
νεχώς και κάθε φορά εικονογραφώντας με αδόκιμο τρό¬ 
πο κάθε πληροφορία για το συγκεκριμένο πρόσωπο (άρ¬ 
θρο 8του καν. 1/1991 του Ε.Σ.Ρ.). 

Υπ’αριθ. 523/1.3.2000. 

Αφορά αναμετάδοση απότουςτηλεοπτικούς σταθμούς 
ΑΝΤΕΝΝΑ, 3ΤΑΒΘΗΑΝΝΕΕ. ΜΕΘΑΘΗΑΝΝΕΕκαιΑΕΤΕΒ 
5 του παρακάτω δελτίου ειδήσεωντου τηλεοπτικού σταθ¬ 
μού ΑΕΡΗΑ στη διάρκεια του κεντρικού δελτίου ειδήσεων 
της 7.2.2000. 

Υπ’αριθ. 524/1.3.2000 

Αφορά το κεντρικό δελτίο ειδήσεων του τηλεοπτικού 
σταθμού ΑΕΡΗΑ, της 7.2.2000 που περιείχε δηλώσεις του 
προπονητή Αλέφαντου με στόχο τον Πρόεδρο της Δημο¬ 
κρατίας, διάρκειας 22', χωρίς καμία προσπάθεια του πα- 
ρουσιαστή να αποτρέψει τον συνομιλητή του από την 
εκτόξευση υβριστικών αναφορών στο πρόσωπο του Προ¬ 
έδρου της Δημοκρατίας (άρθρο 2 παρ. 5 του υπ’ αριθ. 
2/1991 καν. του Ε.Σ.Ρ.). 

Υπ’αριθ. 958/17.4.2000. 

Αφορά την προβολή στις 21:15, 15/2/2000 κινηματο¬ 
γραφικής ταινίας με τον τίτλο δάοννςιΐιΐε από τον τηλεο¬ 
πτικό σταθμό 3ΤΑΒ ΘΗΑΝΝΕΕ, με άκρως τολμηρές ερω¬ 
τικές σκηνές, διανθιζόμενες με επιλήψιμες στιχομυθίες 
(άρθροί παρ. 2 καν. υπ’ αριθ. 2/1991 του Ε.Σ.Ρ.). 

Υπ’ αριθ. 1464/2.6.2000, προς όλους τους ραδιοτηλεο¬ 
πτικούς σταθμούς με υπόδειξη σεβασμού της ιδιωτικής 
και οικογενειακής ζωής του ατόμου, αλλά καιτης αντικει¬ 
μενικής και με ίσους όρους ραδιοτηλεοπτικής ενημέρω¬ 
σης και διασφάλισης της ποιοτικής στάθμης των μεταδι¬ 
δόμενων προγραμμάτων (άρθρα 1 παρ. 1 εδάφ. β και 15 
παρ. 2του Συντάγματος). 

Υπ’ αριθ. 1599/14.6.2000, προς του τηλεοπτικούς σταθ¬ 
μούς ΑΕΤΕΒ5, ΑΕΡΗΑ, ΑΝΤΕΝΝΑ, ΜΕΘΑ ΘΗΑΝΝΕΕ και 
3ΤΑΒ ΘΗΑΝΝΕΕ για συμμόρφωση προς την υποχρέωση 
τήρησης της αρχής της αναλογικής ισότητας, σχετικά με 
την προβολή των πολιτικών κομμάτων και ιδίως των μι¬ 
κρότερων ή συνασπισμών κομμάτων, από τα δελτία ειδή¬ 
σεων ή άλλες ενημερωτικές εκπομπές, ώστε να επιτυγχά¬ 
νεται η ουσιαστική ενημέρωση των πολιτών, για την πολι¬ 
τική δραστηριότητα. 

Υπ’αριθ. 1628716.6.2000. 

Αφορά του τηλεοπτικούς σταθμούς ΝΕΤ, ΑΕΡΗΑ, ΑΝ¬ 
ΤΕΝΝΑ, ΜΕΘΑ ΘΗΑΝΝΕΕ και 5ΤΑΒ ΘΗΑΝΝΕΕ για παρά¬ 
λειψη διασφάλισης κατά τη μετάδοση των δελτίων ειδή¬ 
σεων, από 8 Μάίου έως 8 Ιουνίου, της πολιτικής πολυφω¬ 
νίας των απόψεων των πολιτικών κομμάτων ΔΗ.Κ.ΚΙ. και 
Κ.Κ.Ε. (άρθρο 1 παρ. 1 εδαφ. Β' Ν. 2328). 

Υπ’αριθμ. 2321/20.9.2000. 

Αφορά τους τηλεοπτικούς σταθμούς ΑΕΡΗΑ, 3ΤΑΒ 
ΘΗΑΝΝΕΕ, ΜΕΘΑ ΘΗΑΝΝΕΕ, και ΑΝΤΕΝΝΑ για την προ¬ 
βολή στα κεντρικά δελτία τους της 18ης και 19ης Σεπτεμ¬ 
βρίου 2000 συμμετοχής Ελλήνων αθλητών στην 27η Ολυ¬ 
μπιάδα με εικόνες αρχείου χωρίς τη σχετική επισήμανση 
«πλάνα αρχείου» (άρθρα 3, 6 καν. 2/1991 Ε.Σ.Ρ.). 

VII. Κοινωνικά μηνύματα 

Η Επιτροπή Κοινωνκών Μηνυμάτων λειτουργούσα κατ’ 
εφαρμογή της Κοινής Απόφασης των Υπουργών Υγείας 
και Πρόνοιας και Τύπου και Μέσων Μαζικής Ενημέρωσης 
υπ’ αριθμ. Α.Π. 24/1/2.1.1997, έχειεκδόσει κατά τη διάρ¬ 
κεια του έτους 2000, 315 εγκριτικές αποφάσεις που αφο- 

ρούντη δωρεάν μετάδοση μηνυμάτων κοινωνικού, οικο¬ 
λογικού και πολιτιστικού περιεχομένου από τηλεοπτικούς 
και ραδιοφωνικούς σταθμούς, δημόσιους και ιδιωτικούς. 

VIII. Οφειλές στο κέντρο εκπαίδευσης και αποκατά¬ 
στασης τυφλών και στον πανελλήνιο σύνδεσμο τυφλών 
Με τη διάταξη του άρθρου 7 παρ. 4 εδάφ. τελ. του Ν. 
1866/1989 «παραχωρείται στους προαναφερόμενους 
φορείς ετησίως 0.3% των ετήσιων ακαθάριστων εσόδων 
της ιδιωτικής τηλεόρασης». 

Ύστερα από παρέμβαση του Ε.Σ.Ρ., καταρτίσθηκαν με¬ 
ταξύ της Επιτροπής Ελέγχου Εφαρμογής άρθρου 7 παρ. 
3 Ν. 1866/1989 αφενός και των αναφερόμενων παρακάτω 
τηλεοπτικών επιχειρήσεων αφετέρου, συμβάσεις ανα¬ 
γνώρισης χρέους, καλυπτόμενες από αντίστοιχες πρά¬ 
ξεις καταλογισμού και με τις οποίες ρυθμίστηκαν οφειλό- 
μενες εισφορές παλαιότερων ετών και ειδικότερα: 

Α/Α Οφειλέτρια Επιχείρηση Ποσό 

1. ΤΗΛΕΤΥΠΟ! Α.Ε.-ΜΕΘΑ ΘΗΑΝΝΕΙ 105.660.144 

20896/Ε.Ε.Ε.Δ/16/11.10.2000 Πρ. Καταλογισμού 

2. ΑΝΤΕΝΝΑΤΕΙΕνίδΙΟΝ Α.Ε. 306.821.143 

Δεν εκδόθηκε 

3. ΕΛΕΥΘΕΡΗ ΤΗΛΕΟΡΑΣΗ Α.Ε. 5.850.927 

15508/Ε.Ε.Ε.Δ./11/21.7.2000 Πρ. Καταλογισμού 

4. ΝΕΟ ΚΑΝΑΛΙ Α.Ε. ΝΕ\Λ/ΤΕΜΡΟ 1.327.370 

15509/Ε.Ε.Ε.Δ./13/21.7.2000 Πρ. Καταλογισμού 

5. ΟΙΤΥΝΕννδ 1.314.146 

22377/Ε.Ε.Ε.Δ./18/31.10.2000 Πρ. Καταλογισμού 

6. ΜΑΚΕΔΟΝΙΑ Α.Ε. 1.063.912 

22378/Ε.Ε.Ε.Δ./19/31.10.2000 Πρ. Καταλογισμού 


IX. Κατάρτιση των κωδίκων δεοντολογίας 

Σύμφωνα μετο άρθρο 3παρ. 15του Ν. 2328/95 το Ε.Σ.Ρ. 
έχει αρμοδιότητα κατάρτισης Κωδίκων Δεοντολογίας 
προς ρύθμιση θεμάτων σχετιζόμενων με τη λειτουργία 
της ραδιοτηλεόρασης. 

Την 1η Φεβρουάριου 1999συστήθηκε Επιτροπή Κατάρ¬ 
τισης Κωδίκων δεοντολογίας με αντικείμενο την εκπόνη¬ 
ση των εξής Κωδίκων: 

Α. Ειδησεογραφικών και άλλων Δημοσιογραφικών και 
Πολιτικών Εκπομπών. 

Β.Ψυχαγωγικών και Επιμορφωτικών Προγραμμάτων 
και 

Γ. Διαφημίσεων. 

Η παραπάνω Επιτροπή κατάρτισε ένα αρχικό σχέδιο 
του Κώδικα Ειδησεογραφικών και άλλων Δημοσιογραφι¬ 
κών και Πολιτικών Εκπομπών. 

Το εν λόγω σχέδιο διαβιβάστηκε στην αρμόδια για το 
θέμα Επιτροπή Κωδίκων Δεοντολογίας του Ε.Σ.Ρ., τα μέ¬ 
λη της οποίας συνέταξαν δεύτερο σχέδιο, το οποίο έγινε 
αποδεκτό κατά πλειοψηφία από την Ολομέλεια του Ε.Σ.Ρ. 

Η Επιτροπή Κατάρτησης αφού έλαβε υπόψη τις παρα¬ 
τηρήσεις που διατύπωσαν οι αρμόδιοι κατά το άρθρο 3 
παρ. 15 του Ν. 2328/95 φορείς κατάρτισε το τελικό σχέ¬ 
διο του Κώδικα Δεοντολογίας Ειδησεογραφικών και άλ¬ 
λων Δημοσιογραφικών και Πολιτικών Εκπομπών, το κεί¬ 
μενο του οποίου και ενέκρινε ομόφωνα η Ολομέλεια του 
Ε.Σ.Ρ. κατά την υπ’ αριθμό 66η/15.7.1999 συνεδρίαση 
αυτής. 

Ο παραπάνω Κώδικας έχει σταλεί με το έγγραφο του 
Ε.Σ.Ρ. υπ’ αριθμό 599/9.3.2000 στον Υπουργό Τύπου και 
Μ.Μ.Ε. προκειμένου να επακολουθήσει η κύρωση με τον 
τύπο του Προεδρικού Διατάγματος. 

Με τις διατάξεις του προαναφερθέντος Κώδικα ρυθμί¬ 
ζονται το περιεχόμενο και ο τρόπος παρουσίασης των ει- 
δησεογραφικών και άλλων δημοσιογραφικών και πολιτι¬ 
κών ραδιοτηλεοπτικών εκπομπών με γνώμονα τις γενικές 


αρχές που έχουν θεσπισθεί μετο άρθρο 15 παρ. 2. του Συ¬ 
ντάγματος. 

Κατά το παρελθόν έτος ολοκληρώθηκε η νομοτεχνική 
επεξεργασία του σχεδίου νέου Κώδικα Διαφημίσεων, με 
την προσθήκη ορισμένων διατάξεων και τροποποίηση άλ¬ 
λων βάσει των ρυθμίσεων που έχουν εισαχθεί στην ελλη¬ 
νική έννομητάξη από το Π.Δ. 100/2000. 

Το παραπάνω σχέδιο αφού επικυρωθεί ή ενδεχομένως 
τροποποιηθεί από την αρμόδια Επιτροπή, σε επόμενη συ¬ 
νεδρίαση, θα εισαχθεί ακολούθως στην Ολομέλεια του 
Ε.Σ.Ρ. προς διατύπωση παρατηρήσεων απότα μέλη αυτού. 

Στη συνέχεια, το ίδιο σχέδιο θα αποσταλεί στους αρμό¬ 
διους φορείς κατά το άρθρο 3 παρ. 15. Ν. 2328/1995 για 
τη διατύπωση τυχόν δικών τους παρατηρήσεων. 

X. Συμμετοχή σε ημερίδες και συνέδρια, διεθνείς σχέ¬ 
σεις 

Το Ε.Σ.Ρ. είναι μέλος δύο ευρωπαϊκών φορέων που 
απαρτίζοναι από τις ρυθμιστικές αρχές του ραδιοτηλεο¬ 
πτικού τομέα και παρακολουθεί ανελλιπώς τις εργασίες 
τους. Πρόκειται για τη Ευρωπαϊκή Συμφωνία Ρυθμιστικών 
Αρχών (ΕυΓοροαπ ΡΙαΙίοΓπι οί ΒθργΙαΙΟΓγ Αγίάοπίίθε 
ΕΡΒΑ) στην οποία συμμετέχουν όλες οι ευρωπαϊκές ρυθ¬ 
μιστικές αρχές και για το Δίκτυο των ρυθμιστικών αρχών 
των ραδιοτηλεοπτικών μέσων των μεσογειακών χωρών. 
Επίσης συμμετέχει ενεργά στην Επιτροπή Επαφής (Θοη- 
Ιαοί ΘοπηπιΙΙΙθθ) της Ευρωπαϊκής Ένωσης που λειτουργεί 
στα πλαίσια της εφαρμογής της Οδηγίας 97/36 ΕΕ (γνω¬ 
στής ως «Τηλεόραση χωρίς σύνορα»). 

Παρακολουθεί επίσης τις σημαντικότερες εκδηλώσεις - 
συνέδρια που αφορούν τα Μ.Μ.Ε. 

Α. Συμμετοχή σε εκδηλώσεις συναρμόδιων φορέων - 
διεθνείς σχέσεις 

1. Η 11η Συνάντηση της Ένωσης Ευρωπαϊκών Ρυθμι¬ 
στικών Αρχών (ΕΡΗΑ) που πραγματοποιήθηκε στο Παρίσι 
στις 25 και 26 Μαϊου 2000. Τα θέματα της Συνάντησης αυ¬ 
τής ήταν «η παρακολούθηση των εκπεμπομένων προ¬ 
γραμμάτων» και «το ιδιοκτησιακό καθεστώς στα Μ ΜΕ». 
Το Συμβούλιο εκπροσώπησε το αναπληρωματικό μέλος 
Νικόλαος Καϊμάκης και ο ειδικός επιστήμονας - νομικός 
Νικόλαος Αγγελής. 

2. Η 4η Συνάντηση του Δικτύου των ρυθμιστικών αρχών 
των μεσογειακών χωρών που πραγματοποιήθηκε στη Νά- 
πολη στις 20 και 21 Ιουλίου 2000. Τα θέματα της συνά¬ 
ντησης ήταν «το δικαίωμα επιβολής κυρώσεων από τις 
ρυθμιστικές αρχές» και «Η συνδρομητική τηλεόραση» Το 
Συμβούλιο εκπροσώπησε ο αναπληρωτής πρόεδρος 
Σπυρίδων Φλογαίτης, και η ειδική επιστήμονας - νομικός 
Θεοδώρα Παπαδάκη. 

3. Η 12η Συνάντηση της Ένωσης Ευρωπαϊκών Ρυθμι¬ 
στικών Αρχών (ΕΡΒΑ) που πραγματοποιήθηκε την Μπρα- 
τισλάβα στις 26 και 27 Οκτωβρίου 2000. Τα θέματα που 
απασχόλησαν αυτή τη συνάντηση ήταν «η ανθρώπινη 
αξιοπρέπεια στα Μ.Μ.Ε.», «νομολογία και επιβολή κυρώ¬ 
σεων από τις Ανεξάρτητες Διοικητικές Αρχές», και «θέμα¬ 
τα διαφήμισης». Το Συμβούλιο εκπροσώπησε το αναπλη¬ 
ρωματικό μέλος Νικόλαος Καϊμάκης και η ειδική επιστή¬ 
μονας - νομικός Πάρη Καρατζόγλου. 

4. Συνέδριο των βαλκανικών κρατικών ραδιοτηλεοπτι¬ 
κών οργανισμών που διοργάνωσε η ΕΤ3 στην Αγία Τριάδα 
Θεσσαλονίκης στις 16 και 17 Δεκεμβρίου 2000. Το Συμ¬ 
βούλιο εκπροσώπησε ο ειδικός επιστήμονας της πληρο¬ 
φορικής Γεώργιος Καπετάνιος. 

Β. Υπηρεσιακές συναντήσεις υπερκρατικού ενδιαφέ¬ 
ροντος 

1. Κατά το έτος 2000 το Ε.Σ.Ρ. έλαβε μέρος στη συνά- 

ντηση της Επιτροπής Επαφής της Ευρωπαϊκής Ένωσης 
που πραγματοποιήθηκε στις Βρυξέλες στις 22 και 23 
Μαΐου κατά τη διάρκεια της οποίας συζητήθηκαν θέματα 
που αφορούσαν την πορεία της εφαρμογής της Οδηγίας 
97/36 ΕΚ. Το Συμβούλιο εκπροσώπησε το αναπληρωματι¬ 
κό μέλος Νικόλαος Καϊμάκης. 

2. Το Συμβούλιο της Ευρώπης πραγματοποίησε Συνά¬ 
ντηση επαφής με τις Ανεξάρτητες Διοικητικές Αρχές του 
Τομέα της Ραδιοτηλεόρασης σχετικά με την αναθεωρη¬ 
μένη Ευρωπαϊκή Σύμβαση για την διασυνοριακή τηλεό¬ 
ραση. Στο Στρασβούργο στις 25 Σεπτεμβρίου. Το Συμ¬ 
βούλιο εκπροσώπησε το αναπληρωματικό μέλος Νικόλα¬ 
ος Καϊμάκης και ο ειδικός επιστήμονας - νομικός 
Νικόλαος Αγγελής. 

Γ. Επιστημονικά συνέδρια 

1. Συνέδριο της Εταιρείας Δικαίου του Ανταγωνισμού. 
Κομοτηνή, 3-4 Μαρτίου. 

θέμα: Απελευθέρωση ενέργειας στις ραδιοτηλεοπτι¬ 
κές μεταφορές. Δικαιοπολιτικά προβλήματα. Το Συμβού¬ 
λιο εκπροσώπησε η ειδική επιστήμονας - νομικός Αφρο¬ 
δίτη Γ ουγά. 

2. Παγκόσμιο Ετήσιο Συνέδριο της Διεθνούς Ένωσης 
Πνευματικής Ιδιοκτησίας (ΑΙΑΙ). Στοκχόλμη, 18,10 Ιουνίου 
2000. Θέμα: Δικαιώματα Πνευματικής Ιδιοκτησίας και σύ¬ 
γκλιση των ΜΜΕ στο ψηφιακό τοπίο. Το Συμβούλιο εκπρο¬ 
σώπησε η ειδική επιστήμονας - νομικός Χάρις Τσίγκου. 

3. Ημερίδα ραδιοτηλεοπτικών φορέων με θέμα την ανά¬ 
πτυξη των ψηφιακών ραδοτηλεοπτικών φορέων και οι συ- 
νέπειέςτης στη χορήσηση αδειών στις ραδιοτηλεοπτικές 
επιχειρήσεις. Στρασβούργο, 12.14 Σεπτεμβρίου 2000. Το 
Συμβούλιο επροσώπησε ο ειδικός επιστήμονας - νομικός 
Αλέξανδρος Οικονόμου. 

XI. Εποπτεία τήρησης της νομοθεσίας για πνευματικά 
και συγγενικά δικαιώματα 

1. Κατά το προηγούμενο έτος απεστάλη στο Ε.Σ.Ρ. κα¬ 
ταγγελία του «Οργανισμού Συλλογικής Διαχείρησης και 
Προστασίας Συγγενικών Δικαιωμάτων Παραγωγών Οπτι- 
κοακουστικών Έργων» σχετικά με την παράνομη προβο¬ 
λή από τους τοπικούς τηλεοπτικούς σταθμούς «ΡΟΔΟΣ 
Τν 4» και «ΜΕΣΟΓΕΙΟΣ Τν» ορισμένων κινηματογραφικών 
ταινιών παραγωγής της εταιρείας «ΗΟΥΑΕ ΡΙΕΜ Α.Ε.», η 
οποία νομίμως εκπροσωπείται από τον προαναφερόμενο 
Οργανισμό. 

Με βάση την ανωτέρω καταγγελία απεστάλησαν προς 
τον τηλεοπτικό σταθμό ΡΟΔΟΣ Τ\/ 4, καθώς και προς τον 
τηλεοπτικό σαθμό ΜΕΣΟΓΕΙΟΣ Τ\/ επιστολές με τις οποί¬ 
ες ζητούσαν να τεθούν υπόψη του Ε.Σ.Ρ. οι συμβάσεις 
που αποδεικνύουντη νόμιμη κτήση του δικαιώματος προ¬ 
βολής των συγκεκριμένων κινηματογραφικών ταινιών, 
όπως ο νόμος ορίζει. 

Παράλληλα απεστάλη έγγραφο προς τον προαναφερό¬ 
μενο Οργανισμό προκειμένου να προσκομισθεί στο 
Ε.Σ.Ρ. η σύμβαση ανάθεσης μεταξύ του εν λόγω Οργανι¬ 
σμού και της παραγωγού εταιρίας «ΒΟΥΑΙ ΡΙ_Μ Α.Ε.». 

Η αλληλουχία των συμβάσεων που πιστοποιούν τη νό¬ 
μιμη κτήση των πνευματικών και συγγενικών δικαιωμάτων 
των ως άνω τηλεοπτικών σταθμών επί των συγκεκριμένων 
κινηματογραφικών ταινιών δεν αποδείχθηκε πλήρως από 
τα προσκομιζόμενα έγγραφα. 

Κινήθηκε η νόμιμη διαδικασία επιβολής κυρώσεων κατά 
το άρθρο 6 παρ. 6 του Ν. 1866/1949. 

3. Καταγγελία της « Εταιρίας Προστασίας Οπτικοακου- 
στικών Έργων (Ε.Π. Ο.Ε.), η οποία νομίμως εκπροσωπεί 
την εταιρία διανομής «Διεθνείς Επιχειρήσεις Α. Β. Ε. Ε.» για 
παράνομη προβολή από την τοπικό τηλεοπτικό σταθμό 


«ΔΗ.ΡΑ.Σ.»για παράνομη προβολή από τοντοπικό τηλεο¬ 
πτικό σταθμό «ΔΗ.ΡΑ.Σ. Κώ» της ξένης τηλεοπτικής σει¬ 
ράς «ΜΑΒΙΑ ΒΟΝΙΤΑ». 

XII. Επικοινωνία με την Βουλή των Ελλήνων 

Ο Πρόεδρος του Εθνικού Συμβουλίου Ραδιοτηλεόρα¬ 
σης εμφανίστηκε ενώπιον της Ειδικής Μόνιμης Επιτρο¬ 
πής Θεσμών και Διαφανείας της Βουλής στη συνεδρίαση 
αυτής της 14ης Δεκεμβρίου 2000 και παρουσίασε στοι¬ 
χεία σχετικά με τη δραστηριότητα της Αρχής και απάντη¬ 
σε σε ερωτήσεις Βουλευτών που μετείχαν στην Επιτροπή. 

Η συνεδρίαση της Επιτροπής με θέμα την ενημέρωση 
των μελών αυτής για την εν γένει δραστηριότητα του Συμ¬ 
βουλίου συνεχίσθηκε και στις 11 Ιανουάριου 2001 οπότε 
και ολοκληρώθηκε. 

Στις 28 Σεπτεβρίου 2000 ο Πρόεδρος του Εθνικού Συμ¬ 
βουλίου Ραδιοτηλεόρασης εμφανίσθηκε στο Τμήμα Δια¬ 
κοπής των Εργασιών της Βουλής Διαρκής Επιτροπή Δη¬ 
μόσιας Διοίκησης, Δημόσιας Τάξης και Δικαιοσύνης. Δια¬ 
τύπωσε τις παρατηρήσεις του σχετικά της επεξεργασία 
σχεδίου νόμου με τον τίτλο «Εθνικό Συμβούλιο Ραδιοτη¬ 
λεόρασης και άλλες αρχές του του τομέα ραδιοτηλεοπτι¬ 
κών υπηρεσιών». 

Άλλη εμφάνιση του Προέδρου του Εθνικού Συμβουλίου 
Ραδιοτηλεόρασης πραγματοποιήθηκε στις 15 Νοεμβρίου 
2000 ενώπιον της Ειδικής Μόνιμης Επιτροπής Αποτίμη¬ 
σης Τεχνολογίας προς ενημέρωση των μελών αυτής σχε¬ 
τικά με τις δυνατότητες του Συμβουλίου να προβεί σε 
πληροφόρηση του κοινού για το θέμα των γενετικά τρο- 
ποποιημέων προϊόντων. 

XIII. Έλεγχος συχνοτήτων 

Σύμφωνα με το νόμο, ο έλεγχος για την τήρηση των 
προβλεπόμενων από τις άδειες λειτουργίας ραδιοφωνι¬ 
κών και τηλεοπτικών σταθμών όρων επεκτείνεται και στο 
κατά πόσο οι σταθμοί αυτοί εκπέμπουν στις συχνότητες 
που τους έχουν εκχωρηθεί και με την επιτρεπόμενη έντα¬ 
ση και τοπική εμβέλεια. Το Ε.Σ.Ρ. δεν έχει τη δυνατότητα 
αλλά ούτε και αρμοδιότητα να ελέγχειτηντήρηση τωνπα- 
ραπάνω κανόνων. 

Περιήλθαν και στο Ε.Σ.Ρ. καταγγελίες για κατάληψη συ¬ 
χνοτήτων διαφορετικών από εκείνες που εκχωρηθεί σε 
ραδιοτηλεοπτικούς σταθμούς, οι οποίες διαβιβάσθηκαν 
στο Υπουργείο Επικοινωνιών και Μεταφορών λόγω αρμο¬ 
διότητας αυτού. 

XIV. Διοικητική Εποπτεία 

Α. Χορήγηση αδειών λειτουργίας σε ραδιοφωνικούς 
σταθμούς εντός των ορίων του νομού Αττικής 

Ως προς την επίπονη και μεγάλης διάρκειας προεργα¬ 
σία που ακολουθήθηκε για τη χορήγηση αδειών λειτουρ¬ 
γίας τοπικών ραδιοφωνικών σταθμών στο νομό Αττικής γί¬ 
νεται παραπομπή, προς αποφυγή επαναλήψεων σε όσα 
αναφέρονται στην έκθεση πεπραγμένων του Συμβουλίου 
για το έτος 2000, υπό στοιχείο νΐΙ/Α. 

Κατά το έτος 2000, ύστερα από την απόφαση 
19324/Ε/22.9.2000 του Υπουργού Τύπου και ΜΜΕ καθώς 
και τα έγγραφα αυτού υπ’ αριθ. πρωτ. 1524/30.10.2000, 
1559/31.10.2000, 1626/16.11.2000, και τη γνωμοδότηση 
του Νομικού Συμβουλίου του Κράτους υπ’ αριθ. 
551/24.10.2000, το Εθνικό Συμβούλιο Ραδιοτηλεόρασης 
εξέδωσε την υπ’αριθ. 132/112/14.12.2000 απόφαση με βά¬ 
ση όσα έγιναν αποδεκτά κατά τις συνεδριάσεις αυτού υπ’ 
αριθ. 105/12.10.2000, 108/16.11.2000, 109/23.11.2000, 
110/30.11.2000 και 4.12.2000 και 112/4.12.2000. 

Με την παραπάνω απόφαση (132/112/14.12.2000) και 
του επαναπτόμενους σ’ αυτή τέσσερις (4) πίνακες σημει¬ 
ώνεται ύστερα από συγκριτική αξιολόγηση των σχετικών 

φακέλων των αιτούντων η τελική σειρά των πενήντα ενός 
(51) υποψηφίων τοπικών ραδιοφωνικών σταθμών που 
έχουν δικαίωμα απόκτησης αδείας, επί συνόλου ογδόντα 
έξι (86) αιτούντων. Σημειώνονται επίσης και οι τριάντα πέ¬ 
ντε (35) υποψήφιοι των οποίων οι αιτήσεις κρίθηκε ότι δεν 
πληρούν τις προβλεπόμενες από το νόμο προϋποθέσεις 
και απερρίφθησαν. 

Β. Χορήγηση αδειών λειτουργίας σε ραδιοφωνικούς 
σταθμούς του νομού Θεσσαλονίκης 

Και ως προς την προεργασία που προηγήθηκε για τη χο¬ 
ρήγηση αδειών λειτουργίας τοπικών, ραδιοφωνικών 
σταθμών στο νομό Θεσσαλονίκης γίνεταιπαραπομπή στα 
όσα αναφέρονται στην έκθεση πεπραγμένων του Συμ¬ 
βουλίου για το έτος 2000, υπό στοιχείο \/ΙΙ/Β. 

Περαιτέρω, κατάτο έτος 2000 και αφού προηγήθκαν εν¬ 
νέα (9) συνεδριάσεις της αρμόδιας Επιτροπής Εξέτασης 
Αιτήσεων Ραδιοτηλεοπτικών Σταθμών διατυπώθηκε η 
σύμφωνη γνώμη του Συμβουλίου κατά τη συνεδρίαση αυ¬ 
τού υπ’ αριθ. 108/και 21.11.2000, σύμφωνα με την οποία, 
απέκτησαν δικαίωμα αδείας σαράντα έξι (46) σταθμοί, επί 
συνόλου εξήντα ενός (61). Οι αιτήσεις δέκα πέντε (15) 
υποψηφίων κρίθηκε ότι δεν πληρούν τις προβλεπόμενες 
από το νόμο προϋποθέσεις και απερρίφθησαν. 

Γ. Συνδρομητική τηλεόραση - Χορήγηση αδειών 

Το Εθνικό Συμβούλιο Ραδιοτηλεόρασης εξέδωσε την 
υπ’ αριθ. 584/8.3.2000 σύμφωνη γνώμη του για τη χορή¬ 
γηση αδείας παροχής συνδρομητικών δορυφορικών υπη¬ 
ρεσιών στην εταιρία «ΙΝΤΕΒΑΟΤίνΕ ΡΑΔΙΟΤΗΛΕΟΠΤΙΚΗ 
Α.Ε.». 

Εξέδωσε επίσης την υπ’ αριθ. 2047/9.8.2000 γνώμη αυ¬ 
τού για τη χορήγηση αδείας παροχής συνδρομητικών δο¬ 
ρυφορικών υπηρεσιών στην εταιρία «ΑΛΦΑ ΨΗΦΙΑΚΗ 
ΣΥΝΟΕΣΙΣ Α.Ε.». 

XV. Πρόταση αναβάθμισης του Εθνικού Συμβουλίου 
Ραδιοτηλεόρασης 

Η παρούσα έκθεση ολοκληρώνεται με την επισήμανση 
ότι, το Εθνικό Συμβούλιο Ραδιοτηλεόρασης έχει, με τη ση¬ 
μερινή συγκρότηση και υπόστασή του, χάρη στις φιλότι¬ 
μες προσπάθεις του ανθρώπινου δυναμικού του εξαντλή¬ 
σει κατάτο έτος 2000 όλες τις δυνατότητες αυτού, για την 
άσκηση των παρατιθέμενων υπό το στοιχείο «I» αρμοδιο- 
τήτωντου, κατάτο Σύνταγμα και τους νόμους. 

Η μέλλουσα συγκρότηση του Συμβουλίου από Πρόε¬ 
δρο Αντιπρόεδρο και πέντε (5) Μέλη που θα προσέρχο¬ 
νται καθημερινώς στα γραφεία αυτού, καθώς και η στελέ- 
χωσή του με συνολικό αριθμό πενήντα (50) ειδικών επι¬ 
στημόνων μαζί με το πρόσθετο μόνιμο διοικητικό 
προσωπικό (άρθρα 2 παρ. 1 και 2, 6 παρ. 1 και 7 παρ. 3 Ν. 
2863/2000) προϋποθέτει πρωταρχικά τη μετεγκατάστα¬ 
ση αυτού σε ανάλογης καταλληλότητας κτίριο. 

Οι χώροι εργασίας που πρέπει να διαθέτει το κτίριο του 
Συμβουλίου καθώς και το εμβαδό τους είναι ειδικότερα οι 
εξής: 

Γ ραφεία Προέδρου, Αντιπροέδρου και του αντίστοιχου 
βοηθητικού προσωπικού εξήντα (60) τ.μ. 

Γ ραφεία πέντε (5) μελώντου Συμβουλίου και ενός (1) Δι¬ 
ευθυντή και του αντίστοιχου βοηθητικού προσωπικού 
εκατό (100) τ.μ. 

Γ ραφεία είκοσι πέντε (25) Ειδικών Επιστημόνων, πλην 
πληροφορικής και του αντίστοιχου βοηθητικού προσωπι¬ 
κού τριακόσια (300) τ.μ. 

Γ ραφεία πέντε (5) Ειδικών Επιστημόνων Πληροφορικής 
και βοηθητικού προσωπικού με τις απαραίτητες συσκευ¬ 
ές και εγκαταστάσεις, εκατόν σαράντα (140) τ.μ. 

Αίθουσα συνεδρίασης του Συμβουλίου και των ειδικών 


κλιμακίων αυτού καθώς και γραφεία του αντίστοιχου βοη¬ 
θητικού προσωπικού εκατό (100) τ.μ. 

Χώρος για την εγκατάσταση αρχείου με ένα (1) υπάλ¬ 
ληλο υπεύθυνο για τη φύλαξη αυτού εκατό (100) τ.μ. 

Αποθηκευτικοί χώροι υλικών εκατόν πενήντα (150) τ.μ. 

Κοινόχρηστοι χώροι ογδόντα (80) τ.μ. 

Χώρος για την εγκατάσταση του Τμήματος Ελέγχου 
Διαφανείας εκατόν πενήντα (150) τ.μ. 

Χώρος εγκατάστασης του Τμήματος Ελέγχου Ποιότη¬ 
τας Προγραμμάτων εκατόν πενήντα (150) τ.μ. 

Χώρος εγκατάστασης λοιπού προσωπικού Διοικητικής 
Μέριμνας και Υποστήριξης πενήντα (50) τ.μ. 

Η προτεινόμενη μεταστέγαση των υπηρεσιών του Συμ¬ 
βουλίου σε κτίριο κατάλληλο που να διαθέτει τους προα- 
ναφερθέντες χώρους εργασίας είναι απαραίτητο να συν- 
δυασθεί με την αναδιοργάνωση του συστήματος μηχανο¬ 
γράφησης αυτού. 

Με την εν λόγω αναδιοργάνωση θα επιτευχθεί η ολο¬ 
κληρωμένη και με τη χρήση σύγχρονων μεθόδων αυτο¬ 
ματοποίησης λειτουργία του Τμήματος Ελέγχου Διαφα¬ 
νείας καθώς και ο εκσυγχρονισμός των λοιπών τομέων 
δραστηριότητας του Συμβουλίου. 

Σύμφωνα με τους υπολογισμούς των Ειδικών Επιστη¬ 
μόνων Πληροφορικής που απασχολούνται στο Συμβού¬ 
λιο η σχετική σε δραχμές δαπάνη για την αναβάθμιση του 
μηχανογραφικού συστήματος του και με προοπτική εξυ¬ 
πηρέτησης μελλοντικώς έως εκατόν πενήντα (150) θέσε¬ 
ων εργασίας, ανέρχεται στα σημειούμενα στον παρακά¬ 
τω πίνακα ποσά: 

Κατασκευή Δικτύου Δεδομένων/Φωνής και 100.000.000 
Μηχανογραφικού Κέντρου 

Προμήθεια Η/Υ και περιφερειακών (ΗαπΙννΒΓΘ) 70.000.000 
Προμήθεια λογισμικού (δοίΐννατθ) 30.000.000 

Υλοποίηση Συστήματος Εσωτερικής/Εξωτερικής 30.000.000 
Ηλεκτρονικής Επικοινωνίας (ΙηίΓΒΠβί/ΙηίθΓΠθΙ) 

Υλοποίηση Συστήματος Ηλεκτρονικού 60.000.000 

Πρωτοκόλλου-Αρχειοθέτησης 

Υλοποίηση Ιστοσελίδων Ε.Σ.Ρ. στο Διαδίκτυο 40.000.000 
ΣΥΝΟΛΟ 330.000.000 

Για το συστηματικό έλεγχο των προγραμμάτων των τη¬ 
λεοπτικών σταθμών εθνικής εμβελείας καθώς και των ρα¬ 
διοφωνικών σταθμών νομού Αττικής αλλά και για την επέ¬ 
κταση ενός ημερήσιου δειγματοληπτικού ελέγχου θα 
απαιτηθεί μια συνολική δαπάνη δεκαπέντε εκατομμυρίων 
(15.000.000) δραχμών περίπου αναλυόμενη ως εξής: 

α) Προμήθεια τριάντα (30) συσκευών μαγνητοσκόπη¬ 
σης (νίόθο), αξίας περίπου τριών εκατομμυρίων 
(3.000.000) δραχμών. 

β) Προμήθεια ογδόντα (80) συσκευών τηλεόρασης 
αξίας περίπου επτά εκατομμυρίων (7.000.000) δραχμών. 

γ) Προμήθεια πενήντα (50) συσκευών ραδιοφώνου 
αξίας περίπου δύο εκατομμυρίων (2.000.000) δραχμών. 

δ) Προμήθεια παρελκόμενων των παραπάνω συσκευών 
υλικά αξίας περίπου τριών εκατομμυρίων (3.000.000) 
δραχμών. 

Στα προαναφερθέντα ποσά δεν περιλαμβάνεται η δα¬ 
πάνη σύνδεσης του ΟΤΕ με τις εγκαταστάσεις του Συμ¬ 
βουλίου για την παρακολούθηση και έλεγχο των εκτός νο¬ 
μού Αττικής ραδιοτηλεοπτικών σταθμών. 

Αθήνα, 29 Μαρτίου 2001 
Ο Πρόεδρος 

του Εθνικού Συμβουλίου Ραδιοτηλεόρασης 
ΒΑΣΙΛΕΙΟΣ Ε. ΛΑΜΠΡΙΔΗΣ 

